BPP ทุ่มงบ 1.1 พันลบ. ขยายกำลังการผลิตโรงไฟฟ้า-ไอน้ำ “Zouping” ในจีน
BPP ทุ่มงบ 1.1 พันลบ. ขยายกำลังการผลิตโรงไฟฟ้า “Zouping” ในจีนเป็น 125MW – ผลิตไอน้ำเป็น 670 ตัน/ชั่วโมง 
11 พ.ค. 2560

บริษัท บ้านปู เพาเวอร์ จำกัด (มหาชน) หรือ BPP ระบุว่า บริษัท Zouping Peak CHP CO.,Ltd ซึ่งเป็นบริษัทย่อยที่ถือหุ้นในสัดส่วน 70% ได้ลงนามในสัญญาซื้อขายสินทรัพย์ กับบริษัท Xiwang Group CO.,Ltd ซึ่งเป็นผู้ร่วมทุนเดิม เพื่อการลงทุนในโรงไฟฟ้าพลังงานความร้อนร่วม ณ มณฑล ซานตง ประเทศจีน โดยเป็นเงินลงทุนทั้งสิ้น 220 ล้านหยวน หรือราว 1.1 พันล้านบาท
โดยการลงทุนครั้งนี้จะเพิ่มกำลังการผลิตไฟฟ้า 25 เมกะวัตต์ (MW) และผลิตไอน้ำจำนวน 220 ตัน/ชั่วโมง ทำให้กำลังการผลิตไฟฟ้ารวม ณ โรงไฟฟ้าโจวผิงเพิ่มเป็น 125 เมกะวัตต์ และผลิตไอน้ำรวม 670 ตัน/ชั่วโมง โดยคาดว่าการโอนทรัพย์สินจะเสร็จสิ้นในเดือนมิ.ย.60